Az EGT-Vegyesbizottság 136/1999 határozata

(1999. november 5.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét az 1999. június 25-i 76/1999 EGT-vegyesbizottsági határozat [1] módosította;

(2) A tagállamok által a 92/118/EGK tanácsi irányelv hatálya alá tartozó egyes termékek behozatalára feljogosított harmadik országok jegyzékének megállapításáról szóló 94/278/EK bizottsági határozat módosításáról szóló, 1998. október 15-i 98/597/EK bizottsági határozatot [2] be kell építeni a Megállapodásba;

(3) A egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló 95/408/EK határozat módosításáról szóló, 1998. október 19-i 98/603/EK tanácsi határozatot [3] be kell építeni a Megállapodásba;

(4) A egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatot be kell építeni a Megállapodásba;

(5) Ez a határozat nem alkalmazandó Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. melléklete I. fejezetének 8.2. részében a 82. pont (94/278/EK bizottsági határozat) a következő francia bekezdéssel egészül ki:

"- 398 D 0597: A Bizottság 1998. október 15-i 98/597/EK határozata (HL L 286., 1998.10.23., 59. o.)."

.

2. cikk

A Megállapodás I. melléklete I. fejezetének 8.1. részében a 18. pont (95/408/EK bizottsági határozat) és a Megállapodás I. melléklete I. fejezetének 8.2. részében a 114. pont (95/408/EK bizottsági határozat) szövege helyébe a következő szöveg lép:

"395 D 0408: A Tanács 1995. június 22-i 95/408/EK határozata az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről (HL L 243., 1995.10.11., 17. o.), az alábbi módosításokkal:

- 397 D 0034: A Tanács 1996. december 17-i 97/34/EK határozata (HL L 13., 1997.1.16., 33. o.);

- 398 D 0603: A Tanács 1998. október 19-i 98/603/EK határozata (HL L 289., 1998.10.28., 36. o.)."

.

3. cikk

Az 98/597/EK bizottsági határozat és a 98/603/EK tanácsi határozat izlandi és norvég nyelvű szövegei, amelyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1999. november 6-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. november 5-én.

az EGT-Vegyesbizottság részéről

az elnök

N. v. Liechtenstein

[1] HL L 296., 2000.11.23., 1. o.

[2] HL L 286., 1998.10.23., 59. o.

[3] HL L 289., 1998.10.28., 36. o.

--------------------------------------------------